
H O T Ă R Â R E A
nr. 283 din 30.09.2019
privind aprobarea Planului Urbanistic Zonal „Dezvoltare zonă industrială, depozitare și servicii” de către compania SC FLEXIK AUTOMATION SRL, în suprafață de 5.100 mp

CONSILIUL LOCAL al Comunei Giarmata, județul Timiș, întrunit în ședința ordinară din data de 30.09.2019:
	Având în vedere:
· expunerea de motive a domnului primar ing. Bunescu Virgil;
· raportul de specialitate întocmit de Biroul Urbanism, Patrimoniu, Investiții, Managementul Ptroiectelor și Urmărirea Contractelor;
· cererea SC FLEXIK AUTOMATION SRL înregistrată la sediul Primăriei Comunei Giarmata  sub                        nr. 7966 din 06.09.2019 prin care solicită aprobarea Consiliului Local Giarmata, prin emiterea unei hotărâri, a Planului Urbanistic Zonal: „Dezvoltare zonă industrială, depozitare și servicii;
· prevederile art. 25 alin. (1), art. 27 indice 1 lit. c), art.  37 alin. 1 indice 2, 56, 57 din Legea                           nr. 350/2001 privind amenajarea teritoriului, Legii 350/2001 privind amenajarea teritoriului și urbanismul, modificată și completată ulterior;
· că a fost îndeplinită procedura reglementată de prevederile Legii nr. 52/2003 privind transparența decizională în administraţia publică;
· avizul favorabil acordat de comisiile de specialitate din cadrul Consiliului Local Giarmata;
În temeiul prevederilor  art. 129 alin. (2) lit. c) și alin. (6) lit. c) coroborat cu art. 196 alin. (1) lit. a) din Ordonanţa de Urgenţă nr. 57/2019 privind Codul administrativ;

H O T Ă R Ă Ș T E :

ART.1. Se aprobă PlanulUrbanistic Zonal „Dezvoltare zonă industrială, depozitare și servicii” de către compania SC FLEXIK AUTOMATION SRL, în suprafață de 5.100 mp, înscris în CF Giarmata nr. 403898 Giarmata, cad. 403898, top. A197/3/2.
		ART.2.  Beneficiarul va respecta cu strictețe  condițiile impuse de avizele și acordurile obținute, iar emiterea Certificatelor de Urbanism şi Autorizaţiilor de Construire se va face numai după realizarea, în prealabil, a operațiunilor reglementate prin documentația de urbanism cu privire la obligativitatea asigurării acceselor din domeniul public conform planșei „Proprietatea asupra terenurilor” (04).
ART.3.  Termenul de valabilitate al prezentului PUZ este de 15 luni de la data emiterii Hotărârii de Consiliu Local.
ART.4.  Drumurile vor deveni domeniu public prin renunţarea la dreptul de proprietate în favoarea Comunei Giarmata şi administrarea Consiliului Local Giarmata, după finalizarea construcţiei lor.
ART.5.  Realizarea infrastructurii rutiere şi edilitare va fi prioritară pentru beneficiar şi va fi condiţia de bază pentru emiterea Certificatelor de Urbanism şi Autorizaţiilor de Construire.
ART.6.  În cazul în care se solicită de către alt investitor, din apropriere, a accesului pe drumurile create, înainte de predarea lor către Comuna Giarmata, beneficiarul va acorda dreptul de tranzit (scriptic şi faptic) solicitantului în condiţiile prestabilite de proprietarul de drept.
ART.7.  Extinderea de rețele tehnico-edilitare de la cele existente la cele propuse se va realiza pe terenuri aparținând domeniului public.
ART.8. Cu ducerea la îndeplinire a prezentei hotărâri se încredințează Biroul Urbanism, Patrimoniu, Investiții, Managementul Ptroiectelor și Urmărirea Contractelor.
ART.9. Prezenta hotărâre a fost adoptată cu un număr de  14 voturi „pentru”, 0 ,,împotrivă”, 0 ,,abțineri”.
ART. 10. Prezenta hotărâre se comunică:
· Instituției Prefectului – Județul Timiș;
· primarului Comunei Giarmata;
· SC FLEXIK AUTOMATION SRL;
· Biroului Urbanism, Patrimoniu, Investiții, Managementul Proiectelor și Urmărirea Contractelor;
· se va afișa.

